ખેડૂતના દીકરી-દીકરા સમય બદલાતા ડૉક્ટર, એન્જિનિયર કે વકીલ બની ગયા, એ વાત સૌને ગમી જાય. પરંતુ એમાંથી જો કોઈ એક્ટર, ડાયરેક્ટર, સિંગર, વ્રાઇટર કે ડાન્સર બનવાનું વિચારે તો અમુક ઘરોમાં ધરતીકંપ આવી જાય. કેમ? કેમ કે કદાચ જ્યાં યંગ જનરેશન પહોંચી શકે છે ત્યાં એમના વડીલો વિચારોથીય નથી પહોંચી શક્યાં. કદાચ કોઈકને સમાજમાં પાછળ રહી જવાનો ડર છે, તો કોઈને બીજા તરફથી મળતા વણમાગ્યા અભિપ્રાયો અને સલાહોની કદર !